भोयर पवार

क्षत्रिय पवार , जिसे पंवार, पवार या भोयर-पवार भी कहा जाता है, एक राजपुत वंश की शाखा है। हिंदू और वैदिक वर्ण व्यवस्था के अनुसार, वे क्षत्रिय वर्ण से हैं । भोयर-पवार मालवा के पंवार राजपूतों के वंशज होने का दावा करते हैं ।
 
१५वी से १७वी शताब्दी के बीच, पंवारो की (७२ कुल) शाखा का प्रदेशांतर मालवा से होते हुए सतपुड़ा और विदर्भ के क्षेत्रों में हुआ। वे वर्तमान में मुख्य रूप से मध्य भारत के बैतूल, छिंदवाड़ा और वर्धा क्षेत्रों में केंद्रित हैं ।
 
बैतूल, छिंदवाड़ा और वर्धा के क्षेत्रों को स्थानीय रूप से भोयर-पट्टी कहा जाता है, इसलिए यहां रहने वाले पवारों को भोयर-पवार के नाम से जाना जाता है । 

यह पंवार आज भी राजपूताना की मालवी बोली का भ्रष्ट रूप बोलते हैं, जिसे उनके नाम पर भोयरी/पवारी कहा जाता है ।
 
उस समय की भोगौलिक परिस्थिति तथा आर्थिक मजबूरियों के कारण ये समस्त पंवार अपने परिवार का पालन पोषण करने के चक्कर में अपने मूल रीति रिवाज और मूल संस्कार भूलते चले गए। इतने सालो में उन्होंने धीरे-धीरे अपने अधिकांश राजपूत रीति-रिवाजों और परंपराओं को त्याग दीए है। वर्तमान में, उनके रीति-रिवाज और अनुष्ठान कुछ हद तक मराठा, कुणबी और महाराष्ट्र के ब्राह्मण के समान हैं। महाराष्ट्र गजट और जनगणना के अनुसार, पवार/भोयर अधिकतर कृषक हैं। 
 
उनका एक राष्ट्रीय स्तर का संघ है जिसका नाम राष्ट्रीय पवार क्षत्रिय महासभा है। इस संघ में परमार, पंवार, भोयर पवार शाखाएँ एक साथ काम करती हैं। यह संस्था परमार /पंवार/भोयर पवार समाज के सर्वांगीण विकास पर कार्य करती है ।

पंवारो के उपनाम
 
भोयर पवार (७२ कुल) : 
 
बारंगे, बिसेन, बुवाडे, बोबडे, बागवान, भोभाट, बरखेडे, भादे, बिरगडे, बडनगरे/नगरे, बैंगने, बारबुहारे, चोपड़े, चौहान, चौधरी, चिकने, डिगरसे, डोंगरदिये/डोंगरे, देशमुख, डहारे, ढोबारे/ढोबरे, दुखी/दुर्वे, ढोले, देवासे, धारपुरे, धोटे, डाला, डंडारे, गोहिते, गिरहारे, घाघरे, गोरे, गडकिया, गाकरे, गदरे, गढढे, गोंदिया, हजारे, हिंगवे, कालभोर ,  कासलीकर, कौशिक, करदाते, कोडले, खौसी, किरंजकर, किंकर, कसारे, कड़वे, खारपुसे, खापरिया, लाडके, महाजन, मुन्ने, माटे, मानमोड़े, नाडीतोड़, ओमकार, परिहार/प्रतिहार, पराडकर, पठाडे, पाठेकर/पाठे, फरकाड्या/फरकाड़े, रावत, रोडले रमधम, राऊत, रबडे, सरोदे, सवाई, शेरके, टोपले, उकडेल, उधड़े ।
 
 कुछ लोग अपने उपनाम की जगह पंवार या पवार भी लगााते है।
 
( पंवारो के यह ७२ उपनाम राजपूत सैनिक सरदारों के नाम/पदनाम/पदवी/संकेतित नाम  है )

संदर्भ